《同正仲赋赪桐彩蝶》
宋代·舒岳祥

守著赪桐不为香，翩如凤子往来忙。
徘徊最爱真红色，摇曳偏垂五彩裳。
宁号孟蝉随鬓袅，莫为鬼蝶幻身藏。
惜花却似诗从性，日舞中间夜宿房。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。